Libingan ng La Loma

Ang Katolikong Libingan ng La Loma ( Espanyol : Campo Santo de La Loma; Ingles: La Loma Catholic Cemetery ) ay binuksan noong 1884 at matatagpuan sa Caloocan, Kalakhang Maynila . Ang timog na bahagi ng sementeryo ay matatagpuan sa Maynila .

Ang Libingan ng La Loma ay ang pinakalumang sementeryo sa Maynila na may sukat na bahagyang mas mababa sa  . Binuksan ito noong 1884 at orihinal na kilala bilang Cementerio de Binondo ( Binondo Cemetery) dahil ang lugar ay nasa ilalim ng hurisdiksyon ng Santa Cruz noong Panahong Kolonyal ng Espanya . 

Binalaan ng mga opisyal ng Espanya ang mga rebeldeng Pilipino na sa sandaling sumali sila sa pag-aalsa, hindi na sila maililibing sa mga sementeryong Katoliko katulad sa sagradong lupa ng La Loma at sa gayon ay tinanggihan ang itinuturing na "disenteng" libing sa kanilang oras ng pagkamatay.

Ang Campo Santo de La Loma ay isa sa ilang mga pook na hindi nadamay o nasira noong Ikalawang Digmaang Pandaigdig noong 1945 sa Labanan ng Maynila kung saan ang karamihan ng mga koleksyon ng arkitektura sa lungsod ay nawasak. Ito ay nag-iwan ng kahalagahan bilang isa sa mga piraso ng makasaysayang pamana ng arkitektura sa bansa .

Mga kilalang libing 

 Felipe Agoncillo (1859–1941), pinuno ng hunta sa Hong Kong noong 1898, na ngayon ay inilibing sa Santuario del Santo Cristo Cemetery.
 Marcela Agoncillo (1860–1946), asawa ni Felipe at tagalikha ng pambansang watawat ng Pilipinas, kasama ang kanilang anak na babae at si Delfina Herbosa sa Hong Kong, na ngayon ay inilibing sa Santuario del Santo Cristo Cemetery.
 Lorenza Agoncillo (1890–1972), anak na babae ng isa sa mga mananahi ng pinakauna at opisyal na watawat ng Pilipinas .
 Carmelino G. Alvendia (1906–1982), isang dating husgado ng Court of Appeals
 Cayetano Arellano (1847–1920), Pinakaunang punong husgado (1st Chief Justice) sa Korte Suprema ng Pilipinas
 Librada Avelino (1873–1934), tagapagtatag ng Pamantasang Centro Escolar
 Brother Hyacinth Gabriel Connon (1911–1978) FSC, dating pangulo ng Pamantasang De La Salle
 Felisa P. Dayrit, isang rebolusyonaryong mediko
 Josefa Llanes Escoda (1898–1945), tagapagtaguyod ng karapatan sa kababaihan at tagapagtatag ng Girl Scouts of the Philippines ; sa isang walang markang libingan. 
 Vicente Lava (1894–1947), Pinunong Komunista bago at sa panahon ng Ikalawang Digmaang Pandaigdig
 Victorino Mapa (1855–1927), ika-2 Punong Mahistrado ng Korte Suprema ng Pilipinas
 Pablo Ocampo (1853–1925), residenteng komisyonado ng Kongreso ng Estados Unidos
 Josephus Stevenot (1888–1943), Tagapagtatag ng Kapatirang Scout ng Pilipinas
 Ignacio Villamor (1863–1933), Delegado ng Ilocos Sur sa Kongreso ng Malolos (1889); Unang Pilipino na Pangulo ng Unibersidad ng Pilipinas (1915); Kasamang Mahistrado ng Korte Suprema ng Pilipinas (1918).
 Tomas Mapua (1888–1965), ika-1 Rehistradong Arkitekto ng Pilipinas, tagapagtatag ng Pamantasang Mapúa
 Maria Lorena Barros (1948–1976), tagapagtatag ng Malayang Kilusan ng Bagong Kababaihan (Free Movement of New Women) (MAKIBAKA) 
 Kian Loyd delos Santos (2000–2017), isang estudyante sa paaralang sekundarya na pinatay ng mga pulis   habang isinasagawa ang isang Kampanya laban sa Droga sa Lungsod ng Caloocan.

Tingnan din 

 Sementeryo Norte sa Maynila
 Manila Chinese Cemetery
 Libingan ng mga Bayani
 Libingan at Pang-alaala ng Amerikano sa Maynila

Mga Sanggunian

Kawingang panlabas 

 Ang mga sementeryo ay kapsula sa panahon ng kasaysayan ng RP, kultura

Mga palatandang pook sa Pilipinas
Mga libingan sa Pilipinas